KRITERIJI

ZA IZBOR SPORTAŠA / SPORTAŠICE GENERACIJE

OSNOVNE ŠKOLE GORNJA VEŽICA, RIJEKA

**I. OPĆE ODREDBE**

**Članak 1.**

Ovim kriterijima propisuje se način izbora sportaša / sportašice[[1]](#footnote-1) generacije osmih razreda Osnovne škole Gornja Vežica u Rijeci.

**Članak 2.**

Sportašem generacije može postati onaj kandidat / kandidatkinja[[2]](#footnote-2) koji ispunjava sljedeće uvjete:

1. tijekom školovanja imao/-la je izvrsne rezultate u sportskim aktivnostima
2. učenik/-ca koji je uspješno svladavao/-la školski program
3. tijekom školovanja učenik/-ca je imao ocjenu vladanja najmanje „dobar“
4. učenik je OŠ Gornja Vežica najmanje četiri posljednje godine školovanja
5. ukoliko učenik ispunjava uvjete pod točkama 1. - 3., a ne ispunjava uvjet pod točkom 4., u iznimnim slučajevima Povjerenstvo može uzeti u obzir i njegovu kandidaturu.

**Članak 3.**

U izboru sportaša generacije vrjednuju se rezultati u radu školskih sportskih aktivnosti, uspjesi i nagrade na sportskim natjecanjima kao član školskog sportskog kluba i sudjelovanje i uspjeh na školskim sportskim natjecanjima.

**Članak 4.**

Elementi koji se vrjednuju pri rangiranju kandidata za učenika sportaša generacije jesu:

|  |
| --- |
| ELEMENTI |
| 1. sudjelovanje u sportskim aktivnostima 2. sudjelovanje i uspjeh na sportskim natjecanjima kao član školskog sportskog kluba 3. sudjelovanje i uspjeh na izvanškolskim sportskim natjecanjima 4. školski uspjeh 5. ocjena vladanja 6. mišljenje Učiteljskog vijeća Škole |

**Članak 5.**

Izabran može biti učenik završnog razreda koji ispunjava uvjete iz čl. 2. i 3. ovih kriterija ako se prijavi na školski natječaj za učenika sportaša generacije.

## II. NAČIN VRJEDNOVANJA AKTIVNOSTI

**Članak 6.**

Aktivnosti iz čl. 2., 3. i 4. ovih kriterija vrjednuju se na sljedeći način:

**1.** Za svaku godinu rada u školskim sportskim slobodnim aktivnostima upisanim u svjedodžbu kandidat po aktivnosti u svakom razredu dobiva 1 bod, pri čemu se od I. do IV. razreda boduju maksimalno dvije slobodne aktivnosti po razredu, a od V. do VIII. razreda maksimalno tri slobodne aktivnosti po razredu.

**2.** Za sudjelovanje i osvojeno mjesto na školskom, gradskom, županijskom i državnom natjecanju, europskom i svjetskom sportskom natjecanju kao **član Školskog sportskog kluba** kandidat može dobiti sljedeći broj bodova:

|  |  |  |  |  |  |
| --- | --- | --- | --- | --- | --- |
|  | razina natjecanja | b r o j b o d o v a | | | |
| I. mjesto | II. mjesto | III. mjesto | sudjelovanje |
| A | školsko natjecanje | 3 | 2 | 1 | 0,5 |
| B | gradsko natjecanje | 4 | 3 | 2 | 1 |
| C | regionalno natjecanje | 6 | 5 | 4 | 3 |
| D | županijsko natjecanje | 8 | 7 | 6 | 5 |
| E | državno natjecanje | 10 | 9 | 8 | 7 |
| F | europska i svjetska natjecanja | 12 | 11 | 10 | 9 |

Ako je natjecanje skupno, kandidatu, koji je bio član skupine, pripada 30% bodova od bodova predviđenih za pojedinačni uspjeh.

**Boduje se samo najpovoljniji rezultat za svaku pojedinu godinu.**

3. Za sudjelovanje i osvojeno mjesto na izvanškolskim natjecanjima na gradskom, županijskom i državnom natjecanju, europskom i svjetskom sportskom natjecanju kandidat može dobiti sljedeći broj bodova:

|  |  |  |  |  |  |
| --- | --- | --- | --- | --- | --- |
|  | razina natjecanja | b r o j b o d o v a | | | |
| I. mjesto | II. mjesto | III. mjesto | sudjelovanje |
| A | gradsko natjecanje | 4 | 3 | 2 | 1 |
| B | regionalno natjecanje | 5 | 4 | 3 | 2 |
| C | županijsko natjecanje | 6 | 5 | 4 | 3 |
| D | državno natjecanje | 7 | 6 | 5 | 4 |
| E | europska i svjetska natjecanja | 9 | 8 | 7 | 6 |

Ako je natjecanje skupno, kandidatu, koji je bio član skupine, pripada 30% bodova od bodova predviđenih za pojedinačni uspjeh.

**Boduje se samo najpovoljniji rezultat za svaku pojedinu godinu**

4. Školski uspjeh utvrđuje se kao zbroj prosječnih ocjena (zaokruženih na dvije decimale) na kraju svake školske godine za završni razred pomnožen s koeficijentom 1,5.

5. Za ocjenu vladanja „uzoran“ dobiva se 3 boda za svaku godinu školovanja, a za ocjenu vladanja „dobar“ dobiva se 1 bod za svaku godinu školovanja.

**6.** Tajnim glasovanjem članovi Učiteljskog vijeća Škole daju svoj glas za sportaša generacije. Onaj učenik koji dobije najveći broj glasova Učiteljskog vijeća dobiva 20 bodova, drugi po broju glasova 15 bodova, a treći 10 bodova.

Učiteljsko vijeće tajnim glasovanjem kandidatima za sportaša generacije dodjeljuje broj bodova prema sljedećoj formuli: . Pri čemu A označava broj glasova koje je učenik dobio, a B ukupan broj članova Učiteljskog vijeća koji su sudjelovali u glasanju.

## III. IZBOR SPORTAŠA GENERACIJE

**Članak 7.**

Praćenje, prikupljanje prijedloga i zbrajanje rezultata u Školi vrši Povjerenstvo za izbor sportaša generacije.

Povjerenstvo imenuje Učiteljsko vijeće Škole.

**Članak 8.**

Povjerenstvo se sastoji od sedam članova: ravnateljica, psihologinja, pedagog Škole koji je ujedno i predsjednik Povjerenstva, dva učitelja / dvije učiteljice (jedan / jedna iz razredne natave i učitelj TZK), predstavnik roditelja kojeg predlaže Roditeljsko vijeće i jedan učenik sedmog razreda kojeg predlaže Učeničko vijeće.

Za člana Povjerenstva ne mogu biti birani: razrednici / razrednice završnih razreda, kao ni učiteljice / učitelji koji su vodili generaciju završnog razreda, te roditelj čije je dijete kandidat za učenika generacije.

**Članak 9.**

Prikupljeni se podatci provjeravaju te se pristupa bodovanju istih. Na osnovi broja bodova Povjerenstvo sastavlja popis kandidata za sportaša generacije i oglašava ga.

Ako dva ili više kandidata imaju jednak broj bodova, prednost ima učenik koji ima veći broj bodova za sudjelovanje u sportskim aktivnostima. Ako po ovoj osnovi kandidati imaju jednak broj bodova prednost ima onaj koji ima veći broj bodova za sudjelovanje i uspjeh u sportskim natjecanjima kao član školskog sportskog kluba. Ako i po ovoj osnovi kandidati imaju jednak broj bodova, prednost ima onaj koji ima veći broj bodova za sudjelovanje i uspjeh na sportskim natjecanjima izvan školskog sportskog kluba.

Ako i po ovoj osnovi dva ili više kandidata imaju jednak broj bodova, prednost ima onaj koji ima veći broj bodova na osnovi ocjene Učiteljskog vijeća.

**Članak 10.**

Povjerenstvo o svom radu vodi zapisnik i dostavlja ga razrednim odjelima osmih razreda koji moguće pisane primjedbe upućuju Učiteljskom vijeću.

**Članak 11.**

Učiteljsko vijeće razmatra prijedlog Povjerenstva i moguće primjedbe razrednih odjela ili kandidata za učenika sportaša generacije i donosi odluku o izboru učenika sportaša generacije.

**Članak 12.**

Prigovor na odluku Učiteljskog vijeća podnosi se Školskom odboru u roku od tri dana nakon proglašenja sportaša generacije.

Odluka Školskog odbora je konačna.

**Članak 13.**

Rok za proglašenje sportaša generacije je kraj nastavne godine.

**Članak 14.**

Na prikladnom mjestu u Školi ističe se uvećana fotografija sportaša generacije i pojedinačne fotografije prvih deset kandidata.

Ako Škola ima manje od deset kandidata za sportaša generacije, ističu se fotografije svih kandidata koji su se natjecali.

**Članak 15.**

Sportaš generacije dobiva priznanje “Sportaš generacije” koja je sastavni dio ovih kriterija.

U skladu s materijalnim mogućnostima Škole, sportaš generacije mogu se dodijeliti novčane nagrade i odgovarajući darovi.

## IV. PRIJELAZNE I ZAVRŠNE ODREDBE

**Članak 16.**

Izmjene i dopune ovih kriterija donose se na način i po postupku po kojima su Kriteriji i doneseni.

**Članak 17.**

Kriteriji stupaju na snagu danom donošenja.

1. U daljnjem će tekstu sportaš označavati i sportašicu. [↑](#footnote-ref-1)
2. U daljnjem će tekstu kandidat označavati i kandidatkinju. [↑](#footnote-ref-2)